নতুন রেকর্ড জো রুট-এর! ভাঙতে চলেছেন সচিনের বিশ্বরেকর্ড

ওয়েব ডেস্ক : নতুন রেকর্ড তৈরি করলেন জো রুট (Joe Root)। টেস্ট ক্রিকেটে ৬৭তম অর্ধশতরান (Half Century) পূর্ণ করলেন তিনি। এর ফলে টেস্টে সর্বাধিক অর্ধশতরানের তালিকায় এখন দ্বিতীয় স্থানে উঠে এলেন তিনি। আর দু’টি শতরান করলে তিনি ভারতীয় কিংবদন্তী ক্রিকেটার সচিন তেন্ডুলকরের (Sachin Tendulkar) রেকর্ড ভাঙবেন তিনি।

১৯৮৯ সালের নভেম্বর থেকে ২০১৩ সালের নভেম্বর পর্যন্ত ২০০টি টেস্ট খেলেছেন সচিন। ৫১টি সেঞ্চুরি করেছেন। সঙ্গে করেছেন ৬৮টি অর্ধশতরানও। অন্যদিকে রুট এখনও পর্যন্ত ১৬৩টি টেস্ট ম্যাচ খেলেছেন। করেছেন ৪০টি শতরান। করেছেন ৬৭টি অর্ধশতরানও। ফলে ভারতীয় কিংবদন্তীকে টপকাতে ইংল্যান্ডের এই ব্যাটারের লাগবে আর মাত্র দু’টি অর্ধশতরান। তবে তিনি শিবনারায়ন চন্দ্রপলের ৬৬ হাফসেঞ্চুরির রেকর্ডকে ছাঁপিয়ে গিয়েছেন।

আরও খবর : ভারতে খেলতে আসছে না বাংলাদেশ! সিদ্ধান্ত বিসিবি’র

এর পাশাপাশি টেস্টে রুট যদি আরও ১৫১ রান করতে পারেন তাহলে তিনি বিশ্বের দ্বিতীয় ব্যাটার হিসেবে ১৪ হাজার রানও পূর্ণ করবেন। এই রেকর্ড একমাত্র রয়েছে সচিন তেন্ডুলকরের কাছে। তবে সচিন এর থেকেও বেশি রান করেছেন টেস্ট ক্রিকেটে। তিনি টেস্ট ক্রিকেটে মোট করেছেন মোট ১৫,৯২১ রান।

অন্যদিকে, রবিবার সিডনিতে অ্যাশেজ (Ashes) সিরিজের শেষ টেস্টে টসে জিতে ব্যাটিংয়ের সিদ্ধান্ত নিয়েছেন অধিনায়ক বেন স্টোকস। এই ম্যাচে চার নম্বরে ব্যাট করতে নামেন রুট। হ্যারি ব্রুকের সঙ্গে ১৫৪ রানের পার্টনারপশিপ করেছেন তিনি। তবে ১০৩ বলে খেলে ৭২ রানে প্যাবিলিয়নে ফিরতে হয়েছে তাঁকে।